钦定古今图书集成/理学汇编/字学典/第073卷 > 《赵希鹄洞天清录》 > 《御府珍储》
## 钦定古今图书集成/理学汇编/字学典/第073卷 > 《赵希鹄洞天清录》 > 《御府珍储》

徽宗御府所储书，其前必有御笔金书小楷标题，后
有“宣和玉瓢御宝。”淳祐壬寅，于临安客舍见永嘉一
士人藏一法帖，乃唐人硬黄仿右军书，前有金字御
笔云：“王右军书《长者帖》”，后有“宣和玉瓢样御宝”，今售
墨迹者。或云：古人真迹，皆笔势相联属，后世赝作者
必逐字为之。殊不知此论行草者也。若楷书，则此说
难用。古人真字迹，书虽不连，而意实相联属，观其意
可也，若泥其说，误矣。